./data/stoa0275/stoa018/stoa0275.stoa018.opp-lat1.xml
Tertullian
Postea vero ad Noë enumerata subiectione omnium bestiarum terraeet volatilium caeli et moventium in terra et piscium maris et omnis serpentis, Erunt, inquit, vobis in escam: velut holera foeni dedivobis universa, verum carnem in sanguine animae suae non edetis Nam et hoc ipso, quod eam solam carnem esui eximit cuius animanon per sanguinem effunditur, omnis reliquae carnis usum concessissemanifestum est  Ad haec respondemus non competisseonerari hominem aliqua adhuc abstinentiae lege, qui cum maximetam levem interdictionem unius scilicet pomi tolerare non potuit;remissum itaque illum libertate ipsa corroborandum  Aeque postdiluvium in reformatione generis humani suffecisse unam interimlegem a sanguine abstinendi, permisso usu ceterorum  Iam enimiudicium dominus ostenderat per diluvium, adhuc etiam comminatusfuerat per exquisitionem sanguinis de manu fratris et de manu bestiae omnis  Itaque iustitiam iudicii praeministrans materiamlibertatis emisit per veniam supparans disciplinam, permittens omnia,ut demeret quaedam, plus exacturus, si plus commisisset, abstinentiamimperaturus, cum indulgentiam praemisisset, quo magis,ut diximus, primordiale delictum expiaretur maioris abstinentiaeoperatione in maioris licentiae occasione